ДО

КМЕТА НА ОБЩИНА ЛУКОВИТ

И ОБЩИНСКИ СЪВЕТ ЛУКОВИТ

ДОКЛАД

ЗА

ОСЪЩЕСТВЕНИ ЧИТАЛИЩНИ ДЕЙНОСТИ НА НЧ,,ВАСИЛ ЛЕВСКИ- 1948г. ПРЕЗ 2019г.

През 2019г. се проведе редовно изборно събрание, поради изтичане на мандата на ръководството на НЧ,,Васил Левски-1948г.‘‘ с. Пещерна. След гласуване, Общото събрание реши: членовете на Читалищното настоятелство и Проверителната комисия да запазят същият състав без промяна. Направихме пререгистрация на 29.10.2019г.на НЧ,,Васил Левски-1948г‘‘и на 15.11.2019г., то беше вписано в регистъра на народните читалища, както и в Търговският регистър.

През последната година няма промяна в сградният фонд и офис техниката.Библиотеката е с площ 17кв.м., а читалнята-18 кв.м. разгъната площ, където се намират 2 броя компютри, 1 брой копирна машина, 1брой караоке уредба и достъп до интернет, при нужда от страна на жителите на селото предоставяме компютърни и интернет услуги.

През 2019г., библиотечният фонд на библиотеката се увеличи с 49 бр. книги, от които 6 бр. са дарени от г-жа Пешова изцяло нови, а останалите са от г-жа Кина Глушкова и г-жа Стефана Павлова и вече наброява 3449 тома. Планираме закупуване на нови книги с цел обогатяване на библиотечният фонд и засилване на интереса на читателите в библиотеката през 2020г.

Ние ръководството на НЧ,,Васил Левски-1948г‘‘, се стараем максимално да разнообразяваме културният живот в селото, като спазваме местните обичаи и традиции. Културният календар за дейността на читалището е съобразен с предложенията на членовете на читалището и жителите на селото ни. Планираните мероприятия и празници се изпълняват. Празнуват се и се отбелязват дори и рождени дати на личности, които не са заложени в годишният културен календар.

На 19 февруари 2019г. отбелязахме 146г. от смъртта на Васил Левски- патрон на читалището ни.

С децата от клуб ,,Сръчни ръчички‘‘ провеждаме творчески занимания. Те вземат активно участие в организирането на празници и мероприятия от културният календар на читалището. В края на месец февруари, се събрахме с децата от клуба, да направим мартенички, с които да закичим жителите на село Пещерна по случай Баба Марта.Стремим се да разширим творческите им заложби в рисуването и в моделирането. С помощта на книжки, достъпни и за по-малките, които са ни подарени от г-жа Мария Пешова, се опитваме да развиваме интереса им към историята на България.

На 8 март децата от фолклорна група ,,Изворче‘‘ с.Български извор поздравиха жените от селото ни по случай международния ден на жената с букет от народни песни и танци.

На 21 март бяхме поканени от НЧ,,Иван Стефанов-1918г‘‘ село Петревене за участие в ежегодният им конкурс за тестени изделия, където спечелихме и награда- Първо място.

На Лазаров ден и Рождество Христово, деца облечени в национални носии влизаха във всеки дом на село Пещерна и благославяха за здраве, късмет и берекет.

Съвместно с кметският наместник и председател на НЧ,,Васил Левски-1948г‘‘ организирахме 3 екскурзии. С жители на село Пещерна посетихме на 2 март гр. Априлци, където празнуваха деня на пиперосаната балканджийска сланината и греяната ракия.Там се докоснахме до творбите на майстори- занаятчии, дърворезбари, грънчари и кулинари. Опитахме вкуса на балканджийската сланина и греяната ракия и запалихме по свещичка за здраве в Новоселският манастир ,,Света троица‘‘.

Организирахме екскурзия до величествената Родопи планина и чудото на вярата Кръстова гора. Разгледахме Бачковският манастир и чудотворната икона на Света Богородица.

Третата екскурзия беше до град София. Нейната цел беше- запознаване с историята и архитектурното строителство на храм-паметника Александър Невски, рускатата църква ,,Свети Николай Чудотворец‘‘ и Националната Художествена Галерия, в която се запознахме с творби на известни художници като Ян Мърквичка, Ярослав Вешин и други български и чужди творци.

Тази година на 4 май за първи път проведохме ,,Кулинарен конкурс‘‘и се надяваме да се запази интереса и за напред.

На 4 ноември се събрахме на вечер посветена на лучника, който също се проведе за първи път, но показа интерес сред жителите на селото ни.

В библиотеката провеждаме срещи, свързани с годишнини на писатели и национални герои. На 16 декември в библиотеката на читалището проведохме четене на разкази на Йордан Радичков и статиите на ирландският журналист Джеймс Баучер. Разглеждахме албума с картините на чешкият художник Ян Мърквичка, който ни беше подарен при посещението ни в Националната Художествена галерия от г-жа Пешова.Предвиждаме през 2020г. също да проведем литературни четения по повод годишнини на следните писатели : Никола Йонков Вапцаров, Пеньо Пенев, Захари Стоянов, Иван Вазов и Йордан Йовков.

От културният календар за 2019г. сме осъществили следните събития:

-21.01.2019г.-Празнуване Денят на родилната помощ(Бабинден).

-14.02.2019г.-ПразнуванеДеня на лозаря(Трифон Зарезан)

-01.03.2019г.-Баба Марта:поздрав към всички жители на село Пещерна.

-03.03.2019г.-Ден на освобождението на България.

-08.03.2019г.- Международен ден на жената.

-20.04.2019г.-Лазаровден-лазаруване по домовете с лазарки.

-28.04.2019г.-Празнуване на Възкресение Христово.

-04.05.2019г.-Кулинарен конкурс ,,Вкусът на Пещерна‘‘.

-24.05.2019г.-Ден на славянската писменост и култура.

-18.07.2019г.-Ден посветен на рождението на Васил Левски-патрон на читалището.

-02.08.2019г.-Традиционен събор-курбан на село Пещерна.

-01.11.2019г.-Празнуване Деня на Народните будители.

-25.12.2019г.-Коледуване по домовете с коледари и Коледно тържество.